LH วิ่ง 4% โบรกฯชี้กำไร Q4/64 โต 46% เฉียด 2 พันลบ. ชูเป้า 10.60 บ.
LH วิ่ง 4% โบรกฯชี้กำไร Q4/64 โต 46% แตะ 1.90 พันลบ. จากการฟื้นตัวทุกธุรกิจ ผสาน Upside จากการขายสินทรัพย์ในสหรัฐอเมริกา ราว 1 พันล้านบาท คาดจ่ายปันผล สูงราว 6.70% ต่อปี ชูเป้า 10.60 บ.

28 ม.ค. 2565

ผู้สื่อข่าวรายงานว่าวันนี้ (28 ม.ค.2565) ราคาหุ้น บริษัทแลนด์แอนด์เฮ้าส์ จำกัด (มหาชน) หรือ LH ณ เวลา 10:25 น. อยู่ที่ระดับ 9.75 บาท เพิ่มขึ้น 0.35 บาท หรือ 3.72% โดยทำจุดสูงสุดที่ 9.80 บาท และทำจุดต่ำสุดที่ 9.50บาท ด้วยมูลค่าการซื้อขาย 499.65 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (28 ม.ค.2565) โดยคาดกำไรไตรมาส 4/2564 อยู่ที่ 1.90 พันล้านบาท เพิ่มขึ้น 46% จากไตรมาสก่อน เป็นไตรมาสที่ดีที่สุดของปีที่แล้ว ส่วนในปี 2565 คาดกำไรจะ เติบโต 23.50% จากงวดเดียวกันของปีก่อน จากการฟื้นตัวทุกธุรกิจ ผสาน Upside จากการขายสินทรัพย์ในสหรัฐอเมริกา ราว 1 พันล้านบาท คาดกลางปี 2565 และยังคาดจ่ายปันผล สูงราว 6.70% ต่อปี แนะนำราคาเป้าหมาย 10.60 บาท